ai4bharat/Pralekha huggingface dataset:
ارضیاتی سائنس کی وزارت
مرکزی وزیر ڈاکٹر جتیندر سنگھ کا کہنا ہے کہ ،تین افراد کو دریافت کےلئے سطح سمندر سے 6000میٹر نیچے بھیجا جائےگا
ارضیاتی سائنس کی مرکزی وزارت کی جانب سے چلائے جارہے سمندریان مشن کے ایک حصے کے طورپر بھارت کا ہدف تین افراد کو دریافت کےلئے سطح سمندر سے 6000میٹر نیچے بھیجنا ہے۔
تفصیلات کا اشتراک کرتے ہوئے ،سائنس اور ٹیکنولوجی  کے مرکزی وزیر مملکت ،ارضیاتی سائنس  ،ایم او ایس پی ایم او ،عوامی شکایات،پنشن ،ایٹمی توانائی اور خلاء کے وزیر مملکت،ڈاکٹر جتیندر سنگھ نے کہا کہ وزیر اعظم نریندر مودی نے 2021،2022 میں لگاتار دو سالوں میں یوم آزادی کے اپنے خطاب میں گہرے سمندر کے مشن کا حوالہ دیا تھا۔
وزیر موصوف نے کہا کہ مشن ہندوستان کے ‘بلیو ایکانومی’ کے دور کے آغاز کی نشاندہی کرتا ہے جو آنے والے سالوں میں ہندوستان کی مجموعی معیشت کی تعمیر میں اہم کردار ادا کرنے والا ہے۔
ڈاکٹر جتیندر سنگھ نے مزید بتایا کہ متسیا نامی ایک خصوصی آبدوز تین افراد کومعدنیات جیسے گہرے سمندر کے وسائل کی دریافت کےلئے سطح سمندر میں 6000 میٹر کی گہرائی تک لے جائے گی ۔انہوں نے کہا کہ یہ مشن اگلے تین سالوں میں پورا ہونے کی امید ہے۔
وزیر موصوف نے کہاکہ اس مشن کے اگلے تین سالوں میں مکمل ہونے کی امید ہے۔انہوں نے مزید کہا کہ ‘ متسیا 6000 ’ کو ارضیاتی سائنس کی وزارت کے تحت کام کرنے والے نیشنل انسٹی ٹیوٹ آف اوشین ٹیکنولوجی ،چنئی ،کے ذریعہ ڈیزائن اور تیار کیا جارہا ہے۔‘‘اس میں عام آپریشن کے دوران 12 گھنٹے اور انسانی حفاظت کے لیے ہنگامی صورت حال میں 96 گھنٹے کی برداشت کی صلاحیت ہوتی ہے۔’’
ڈاکٹر جتیندر سنگھ نے کہا کہ اس گاڑی کا ڈیزائن مکمل ہوچکا ہے اور اس کے مختلف پرزوں کی تلاش و دریافت جاری ہے۔‘‘یہ انسانی آبدوز گہرے سمندر میں نکلنے، کوبالٹ، نایاب زمین، مینگنیز وغیرہ سے مالا مال معدنی وسائل کی تلاش اور نمونے جمع کرنے میں انسان کے براہ راست مشاہدے کی سہولت فراہم کرتا ہے، جنہیں تجزیہ کے لیے استعمال کیا جا سکتا ہے۔’’
وزیر نے مزید کہا کہ فوائد کے طور پر سائنسی تحقیق اور تکنیکی طور پر بااختیار بنانے کے علاوہ، اس مشن میں اثاثوں کے معائنہ، سیاحت اور سمندری خواندگی کے فروغ میں پانی کے اندر انجینئرنگ کی اختراعات کی صورت میں فوری طور پر فائدہ اٹھایا گیا ہے۔
جناب سنگھ نے کہا، ‘‘گہرے سمندر کے وسائل اور حیاتیاتی تنوع کا جائزہ لینے کے لیے 6000 میٹر کی گہرائی کی درجہ بندی شدہ مربوط مائننگ مشین اور بغیر پائلٹ گاڑیوں  کی ترقی پر کام کیا جارہا ہے ۔’’
مرکز نے پانچ سالوں کے لیے 4,077 کروڑ روپے کے کل بجٹ میں گہرے سمندر کے مشن کو منظوری دی تھی۔ تین سالوں  کے لیے پہلے مرحلے کی تخمینی لاگت 2,823.4 کروڑ روپے ہے۔
ہندوستان کی ایک منفرد سمندری حیثیت ہے، ایک 7517 کلومیٹر طویل ساحلی پٹی، جس میں نو ساحلی ریاستیں اور 1,382 جزائر ہیں۔ اس مشن کا مقصد مرکزی حکومت کے 'نئے ہندوستان' کے وژن کو فروغ دینا ہے جو ترقی کے دس بنیادی جہتوں میں سے ایک کے طور پر نیلی معیشت کو نمایاں کرتا ہے۔
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کےتحت اب تک 36 کروڑ 48 لاکھ لوگوں کو کووڈ سے بچاؤ کی ویکسین لگائی جاچکی ہیں۔
پچھلے چوبیس گھنٹے کے دوران بھارت میں 45,892معاملے درج کئے گئے ہیں۔
بھارت میں سردست زیر علاج مریضوں کی تعداد 4,60,704 ہے۔
متاثرہ معاملات کُل معاملات کا 1.50 فیصد پر مشتمل ہے۔
ملک بھر میں اب تک مجموعی طور پر 2,98,43,825 افراد صحتیاب ہوچکے ہیں۔
گزشتہ چوبیس گھنٹوں کے دوران 44,291مریض شفا یاب ہوئے ہیں۔
صحتیابی کی شرح بڑھ کر 97.18 فیصد ہوگئی ہے۔
ہفتہ وار متاثرہ افراد کی شرح 5 فیصد سے کم رہی اور سردست یہ 2.37 فیصد ہے۔
لگاتا17 ویں دن متاثرہ پائے جانے والے افراد کی یومیہ شرح 3 فیصد سے بھی کم رہی اور فی الحال یہ 2.42 فیصد ہے۔
طبی جانچ کی صلاحیت میں خاطر خواہ اضافہ ہوا ہے اور اب تک مجموعی طور پر 42.52 کروڑنمونوں کی جانچ کی جاچکی ہیں۔
جدید اور قابل تجدید توانائی کی وزارت
توانائی کے پلانٹس کے لئے کچراء
بجلی اور نئی وقابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں بتایا کہ بجلی / بائیو گیس/ بائیو سی این جی پیدا کرنے کے لئے ملک میں کل 249 ویسٹ ٹو اینرجی پلانٹ ، 819 بائیو ماس پاور پلانٹ اور 50.8 لاکھ چھوٹے بائیو گیس پلانٹ قائم کئے گئے ہیں۔
ویسٹ ٹو انرجی پلانٹس میں خشک اور آتش گیر کچرے جیسے میونسپل ٹھوس کچرے سے توانائی کی وصولی کے لئے جلانے کا عمل کیا جاتا ہے۔ جس کی کیلورفک قدر 1500 کے سی اے ایل / کے جی سے زیادہ ہوتی ہے۔ میونسپل ٹھوس کچرے کو جلانے سے پیدا ہونے والی آلودگی کے اخراج کو آلودگی پر کنٹرول کرنے والے آلات ، فلوگیس ٹریٹمنٹ  تعینات کر کے نمٹا جاتا ہے۔ پلانٹ میں آن لائن امیشن مانیٹرنگ سسٹم بھی نصب کیا گیا ہے، جس کی اسٹیٹ پالیوشن کنٹرول بورڈ کے ذریعہ نگرانی کی جاتی ہے۔
28 فروری 2022 کو میونسپل ٹھوس کچرے سے بجلی پیدا کرنے کے لئے 132.1 میگا واٹ کی صلاحیت کے نصب کئے گئے کل مجموعی 11 پلانٹ ملک میں قائم کئے گئے ہیں۔ ان پلانٹس کی بجلی پیدا کرنے کی صلاحیت لگ بھگ 11 ہزار ٹن ہے اور وہ یہ بجلی میونسپل ٹھوس کچرے سے پیدا کرتے ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-3434
(Visitor Counter : 99
دیہی ترقیات کی وزارت
یوم آزادی تقریب 2023 کے خصوصی مدعوئین نے قومی راجدھانی میں تاریخی مقامات دیکھے
نئی دلی میں لال قلعہ پر 77 ویں یوم آزادی کی تقریبات کے موقع پر اس بار ہندوستان بھر سے آئے ہوئے خصوصی مہمان بھی موجود ہوں گے۔ ان مہمانوں کو وزیر اعظم جناب نریندر مودی کے ذریعہ قومی پرچم لہرائے جانے کی تقریب کو دیکھنے اور قوم کے نام ان کے خطاب کو سننے کے لیے قومی راجدھانی میں خصوصی طو رپر مدعو کیاگیا ہے۔
شہری ترقی کی وزارت نے اعلان کیا ہے کہ 18 ریاستوں اور ایک مرکز کے زیر انتظام خطے سے امرت سروور کے 50 شرکا اور ان کی شریک حیات کو 15 اگست 2023 کو دلی کے لال قلعہ میں یوم آزادی کی تقریب 2023 میں شرکت کے لیے خصوصی مہمانوں کے طو رپر مدعو کیاگیا ہے۔ ملک میں پانی کے تحفظ کے لیے دیہی برادری کی خدمات کا اعتراف کرنے اور اُن کو اعزاز بخشنے کے لیے یہ ایک منفرد پہل ہے۔
اس گروپ میں آج نیشنل وار میموریل، پردھان منتری سنگرہالیہ اور انڈیا گیٹ دیکھا۔ یہ گروپ یوم آزادی کی تقریبات میں شرکت کے لیے ملک بھر کے مختلف حصوں سے مدعو کئے گئے تقریباً 1800 لوگوں کا ایک حصہ ہے۔ یہ پہل جن بھاگیداری کے حکومت کے وژن کے مطابق کی گئی ہے۔
وزارت خزانہ
محکمہ انکم ٹیکس نے بنگلورو اور حیدرآباد کے دو ریئل اسٹیٹ گروپوں کے یہاں تلاشی مہم انجام دی
محکمہ انکم ٹیکس نے بنگلورو اور حیدرآباد کے دو سرکردہ ریئل اسٹیٹ گروپوں کے یہاں تلاشی اور ضبطی سے متعلق مہم چلائی۔ یہ دونوں گروپ تعمیرات/ فروخت/ تجارتی و رہائشی جگہوں کو پٹے پر دینے، اور تعلیمی و میزبانی خدمات جیسے کاروبار میں مصروف تھے۔ اس تلاشی مہم کے دوران بنگلورو، حیدرآباد اور چنئی میں 40 سے زائد عمارتوں پر احاطہ کیا گیا۔
اس تلاشی مہم کے دوران متعدد مجرمانہ دستاویزات اور ڈجیٹل شواہد ضبط کیے گئے ہیں۔ ضبط کردہ شواہد کے ابتدائی تجزیہ سے معلوم ہوا ہے کہ زمین کے مالکان نے بنگلورو کے ایک ڈیولپر کے ساتھ مشترکہ ترقیاتی معاہدہ کیا تھا۔ انہوں نے مختلف پروجیکٹوں کو تیار کرنے کے لیے ڈیولپر کو دی گئی زمین کے بدلے ڈیولپر سے سوپر بلٹ اپ ایریا حاصل کیا تھا۔تاہم ، زمین مالکان لین دین سے حاصل ہونے والے سرمائے کے منافع سے متعلق تفصیلات فراہم کرنے میں ناکام رہے، حالانکہ پروجیکٹوں کی تکمیل کی اسناد حاصل کی جا چکی ہیں۔ اس طرح کی غیر ظاہر شدہ آمدنی کا تخمینہ 400 کروڑ روپئے سے زائد ہے۔
ضبط شدہ دستاویزات کے شروعاتی جائزے سے یہ بھی ظاہر ہوا ہے کہ اس گروپ نے ریئل اسٹیٹ میں یونٹوں کی فروخت سے قابل شناخت آمدنی کے سلسلے میں 90 کروڑ روپئے کے بقدر کی رقم چھپائی ہے۔ اس کے علاوہ، دونوں گروپوں نے تعمیرات و ترقیات سے متعلق کاروبار میں اخراجات میں اضافہ کرکے 28 کروڑ روپئے کے بقدر ٹیکس چوری کی ہے۔ اس کے لیے انہوں نے جعلی خریداریوں کا دعویٰ کیا اور تعمیراتی سازو سامان کی اووَر انوائسنگ کا سہارا لیا۔
یہ بات بھی سامنے آئی ہے کہ دونوں گروپوں کے اہم اداروں کی جانب سے سود پر قرض لیے گئے فنڈس کو متعلقہ اداروں/پارٹیوں کی جانب غیر کاروباری مقاصد کے لیے منتقل کر دیا گیا ہے۔گروپ کمپنیوں کے درمیان ایڈوانس/ قرضوں پر مشتمل لین دین کے معاملات بھی سامنے آئے ہیں، جو ڈیمڈ ڈِویڈینڈ کے کردار کا حصہ ہیں اور آمدنی کے طور پر ٹیکس کے قابل ہیں۔
تلاشی مہم کے تحت ایک ٹرسٹ کے معاملے میں یہ بات سامنے آئی ہے کہ ٹرسٹ رجسٹرڈ ٹرسٹ ڈیڈ کے مقاصد کے مطابق مخصوص مقصد کے لیے 40 کروڑ روپئے کے بقدر کی مجموعی رقم کو مخصوص قابل اجازت معینہ مدت کے اندر استعمال کرنے میں ناکام رہا ہے۔
اب تک، تلاشی مہم کے نتیجہ میں 3.50 کروڑ روپئے کے بقدر کی غیر ظاہر شدہ نقدی رقم اور 18.50 کروڑ روپئے کے بقدر سونا، چاندی اور زیورات ضبط کیے جا چکے ہیں۔
مزید جانچ کا عمل جاری ہے۔
وزارت خزانہ
محکمہ انکم ٹیکس کے ذریعہ کولکاتا میں تلاشی کی کارروائی
محکمہ انکم ٹیکس نے 10مارچ 2021 کو کولکاتا میں دو الگ الگ افراد کے خلاف تلاشی اور ضبطی کی کارروائی شروع کی، جو کمیشن کی بنیاد پر دوسرے لوگوں کی رقم سے لین دین کررہے تھے۔ محکمہ نےتلاشی کی یہ کارروائی خفیہ اطلاع کی بنیاد پر کی۔
تلاشی کی کارروائی کے دوران 121.50لاکھ روپے کی نقدی ضبط کی گئی ہے، جن کا کوئی حساب نہیں دیا گیا تھا۔
مزید تفتیش جاری ہے۔
۔۔۔۔۔۔۔۔۔۔۔۔۔۔

U.NO. 2419
(Visitor Counter : 93
وزارت دفاع
رائل نیوی کے چیف آف نول اسٹاف اور فرسٹ سی لارڈ’ سر بین کی ‘ کا پہلا بھارت دورہ
رائل نیوی کے چیف آف نول اسٹاف اور فرسٹ سی لارڈ سر بین کی نئی دہلی میں رائے سینا ڈائیلاگ میں حصہ لینے کےلئے 02 سے 03 مارچ تک د وروزہ سرکاری دورے پر بھارت آئے ہوئے ہیں۔اپنے دورے کے دوران،02 مارچ2023 کو سر بین کی نے قومی جنگی یادگار پر جا کر گلہائے عقیدت پیش کرتے ہوئے خراج عقیدت پیش کیا۔سر بین کی نے 02 مارچ 2023 کو چیف آف نول اسٹاف ایڈمرل آر ہری کمار کے ساتھ بھی بات چیت کی۔ تبادلہ خیال کے دوران آپسی مفادات کے مختلف مسئلوں کو شامل کیا گیا۔ اجلاس کے ایجنڈے میں دفاعی شعبے کے ابھرتے ہوئے خطرات سے نمٹنے کے لئے سمندری صلاحیت کی ترقی اور زیادہ سے زیادہ بحری تعاون شامل ہے جس کا مقصد دونوں ملکوں کی بحریہ کے مابین باہمی تعلقات کو مزید بڑھانا ہے۔ بھارت –بحرالکاہل میں بحری سکیورٹی کے تئیں مشترکہ موقف رکھنے کےلئے دونوں ملکوں کے ذریعہ اس کی اہمیت پر زور دیا گیا۔
بھارت اور برطانیہ کے درمیان دوطرفہ دفاعی تعلقات کو سال 2004 میں ایک ’استراتجک ساجھے داری‘ کے طورپر ترقی کی گئی تھی۔دونوں ملکوں کے عزت مآب وزرائے اعظم کے ذریعہ باہمی دوروں کے ذریعہ سے اسے اور مضبوط کیا گیا تھا۔ اپریل 2022 میں عزت مآب وزیراعظم بورس جانسن کے بھارت دورے کے دورام اعلان کردہ بھارت –برطانیہ مشترکہ بیان کے مطابق بھارتی بحریہ اور رائل نیوی کے درمیان تعاون کی سرگرمیوں کو آگے بڑھایا گیا ہے۔دونوں ملکوں کے وزرائے اعظم نے مشترکہ بیان میں بھارت برطانیہ وسیع استراتجک ساجھے داری کے اہم ستون کے طورپر دفاع اور سکیورٹی تعاون کو حالیہ چیلنجوں سے نمٹنے کےلئے دفاع اور سکیورٹی کے تعاون کو تبدیلی کرنے کے عزم کا اعادہ کیا۔
بھارتی بحریہ اور رائل نیوی کے درمیان آپسی تعاون میں کونکن دو طرفہ مشق اور مشترکہ خدمات کی مشق کونکن طاقت اور تربیت کے لین دین اور مختلف شعبوں میں سمندری اطلاعات اور مختلف مضامین کے ماہرین جیسے آپریشن سے متعلق سرگرمیوں کا تبادلہ شامل ہے۔اس کے علاوہ دونوں ملکوں کی بحریہ باقاعدہ طورپر ایک دوسرے کی بندرگاہوں پر پورٹ کال کرتی ہیں ۔یہ خصوصی طورپر بھارت بحرالکاہل خطے کی بڑھتی اہمیت کے بعد سے زیادہ ہوگیا ہے۔ فرسٹ سی لارڈ سر بین کا حالیہ دورہ برطانوی بحریہ کے ساتھ بھارتی بحریہ کے تعلقات کا ایک اور قابل ذکر پہلو ہے۔ساتھ ہی یہ دونوں ملکوں کی بحریہ کے درمیان بڑھتے تعلقات کا ایک زبردست امتزاج ہے۔
وزیراعظم کا دفتر
وزیر اعظم نے یوم جمہوریہ کے موقع پر قومی جنگی میمورئیل میں خراج عقیدت پیش کیا
وزیر اعظم جناب نریندر مودی نے آج یوم جمہوریہ کے موقع پر قومی جنگی میمورئیل میں خراج عقیدت پیش کیا۔
وزیر اعظم نے ٹوئیٹ کیا:
’’آج صبح قومی جنگی میمورئیل میں خراج عقیدت پیش کیا۔‘‘
پنچایتی راج کی وزارت
وزیر مملکت  جناب کپل موریشور پاٹل نے موہالی ، پنجاب میں پنچایتوں میں پائیدار ترقی کے مقاصد کو مقامی نوعیت کا بنانے کے موضوع پر ایک قومی ورکشاپ کا افتتاح کیا
خود کفیل اور ترقی یافتہ گاؤں،خودکفیل اور ترقی یافتہ ہندوستان کی بنیاد ہیں: جناب کپل موریشور پاٹل
بائیس  ریاستوں سے پنچایت راج اداروں  کے 1300 منتخبہ نمائندے دو روزہ ورکشاپ میں حصہ لے رہے ہیں
جنا ب کپل موریشور پاٹل نے ایس ڈی جی کے ترانے اور کتابچہ کا اجراء کیا اور ایک پرائم ایپ اور پی ایس آر ایل ایم ویب سائٹ لانچ کیا
پنچایتوں میں پائدار ترقی کے مقاصد کو مقامی نوعیت کے بنانے پر ایک قومی ورکشاپ کا پنچایت راج کے مرکزی وزیر مملکت جناب کپل موریشور پاٹل اور جناب کلدیپ سنگھ ڈھالیوال، دیہی ترقی اور پنچایت کے وزیر نے موہالی، پنجاب میں افتتاح کیا۔ ملک بھر سے پنچایت راج اداروں کے منتخبہ 1300 نمائندے دو روزہ ورکشاپ میں حصہ لے رہے ہیں۔
جناب کپل موریشور پاٹل نے اپنی تقریر میں کہا کہ گاؤں کی ترقی کے بغیر ملک ترقی نہیں کر سکتا۔
جناب کپل موریشور پاٹل نے کہا کہ مرکزی حکومت ریاستوں میں بنیادی ڈھانچے کی ترقی کے لئے خاطر خواہ مالی امداد فراہم کرتی ہے۔ انہوں نے خود کفیل گاؤوں کے خواب کو پورا کر نے کے لئے مرکز کی جانب سے پوری مدد کا یقین دلایا۔
مرکزی وزیر نے مندوبین پر زور دیا کہ وہ مختلف سطحوں پر ادارہ جاتی پائدار ترقی مقاصد کے لئے اپنے تجربات اور اختراعی ماڈل اور حکمت عملی ایک دوسرے کے ساتھ شیئر کریں۔ اس موقع پر جناب پاٹل نے ایس ڈی جی کا ترانہ اور کتابچہ جاری کیا اور ایک پرائم ایپ اور پی ایس آر ایل ایم ویب سائٹ کو لانچ کیا۔
پنجاب کے وزراء جناب کلدیپ سنگھ دھالیوال، ڈاکٹر بلجیت کور، جناب ہر بھجن سنگھ، جناب لال چند کٹاروچک، جناب برہم شنکر زمپا، جناب انمول گگن مان، اس موقع پر موجود تھے۔ اس کے علاوہ پنچایت راج کی مرکزی وزارت میں سکریٹری جناب سنیل کمار اور پینےکے پانی اور صفائی ستھرائی محکمے میں سکریٹری محترمہ وِنی مہاجن بھی اس موقع پر شریک جلسہ تھے۔
قبائیلی امور کی وزارت
بجٹ 24-2023 میں 3.5لاکھ قبائلی طلباء کی خدمت کرنے والے 740 ایکلویہ ماڈل رہائشی اسکولوں کے لئے 38800اساتذہ اور معاون عملے کی بھرتی کا اعلان کیا گیا ہے
قبائلی امور کی وزیر مملکت محترمہ رینوکا سنگھ سروتا نے آج لوک سبھا میں ایک سوال کے تحریری جواب میں بتایا کہ ایکلویہ ماڈل رہائشی اسکول کی اسکیم دور دراز علاقوں میں درج فہرست قبائل کے طلباء کو معیاری تعلیم مہیا کرنے کی غرض سے مرکزی سیکٹر کی اسکیم کے طورپر لاگو کی جارہی ہے تاکہ انہیں تعلیم کے اعلیٰ مواقع تک پہنچنے میں اہل بنایا جاسکے اور عام لوگوں کی صف میں لایا جاسکے۔سرکا رنے ریاستی سرکار کے ذریعے دستیاب کرائی جانے والی مناسب زمین کی حصولیابی کے تحت 50فیصد سے زیادہ ایس ٹی آبادی اور کم سے کم 20000قبائل افراد والے ہر بلاک میں ایک ای ایم آر ایس قائم کرنے کا فیصلہ لیا ہے۔ای ایم آر ایس کا مقصد قبائلی طلباء کو ان کے اپنے ماحول میں مفت اور معیاری تعلیم فراہم کرنا ہے۔اسکول کمپلیکس ، جس میں ہاسٹل اور اسٹاف کوارٹرز بھی شامل ہیں، یہ قیام کے لئے لاگت پونجی میدانی علاقوں میں ترمیم کرکے20.00کروڑ سے بڑھا کر 34.80کروڑ، شمال مشرق، پہاڑی علاقوں اور بایاں بازو کی دہشت گردی سے متاثرہ علاقوں میں 24.00 سے بڑھا کر 48.00کروڑ کردی گئی ہے۔
اسکولوں کو چلانے کے لئے فی طالب علم 1.09لاکھ فی سال اور طلباء کی اخراجات  کے لئے ریاستوں کو صرفہ کرنے کی صلاح دی گئی ہے۔ساتھ ہی یہ بھی کہا گیا ہے کہ اسکولوں کی تعمیر مکمل ہونے تک سرکاری عمارتوں میں اسکول چلائیں۔ اب تک 690 اسکولوں کی منظوری دی جاچکی ہے اور 401 ای ایم آر ایس ملک بھر میں شروع کئے جاچکے ہیں، جن میں 113275طلباء نے اپنا اندراج کرایا ہے۔
ای ایم آر ایس کی اسکیم کے تحت وزارت کے ذریعے ایک بااختیار سوسائٹی ، نیشنل ایجوکیشن سوسائٹی فار ٹرائبل اسٹوڈنسٹکو اسکیم کے نفاذ کے لئے فنڈ جاری کیا جاتا ہے اور این ای ایس ٹی ایس آگے چل کر ریاستی سوسائٹیوں اور تعمیری ایجنسیوں وغیرہ کو ان کی ضرورت کے مطابق پیسہ جاری کرتا ہے۔سال 20-2019تک راجستھان سمیت ریاستوں کو اس اسکیم کے لئے آئین کی دفعہ 275کے تحت امداد کی شکل میں ایک اِکائی کی حیثیت سے فنڈ جاری کئے جارہے تھے۔ای ایم آر ایس اسکیم کے لئے سال 21-2020سے الگ سے فنڈ مختص کئے جاتے ہیں۔
سرکار نے بجٹ 24-2023میں 3.5لاکھ قبائلی طلباء کی خدمت کرنے والے 740 ایکلویہ ماڈل رہائشی اسکولوں کے لئے 38800اساتذہ اور معاون عملے کی بھرتی کا اعلان کیا ہے۔اس کی عمل آوری میں نیشنل ایجوکیشن سوسائٹی فار ٹرائبل اسٹوڈنسٹسنے ایکشن پلان کو حتمی شکل دے دی ہے اور مرحلہ وار طریقے سے بھرتی کا عمل شروع کرنے کےلئے آگے کی مناسب کارروائی کررہی ہے۔
امور داخلہ کی وزارت
مرکزی وزیر داخلہ جناب امت شاہ نے کرگل وجئے دیوس کی اکیسویں سالگرہ پر شہیدوں کو خراج عقیدت پیش کیا اور ان کی شجاعت اوربہادری کو یادکیا
مرکزی وزیر داخلہ نے کہا کہ کرگل وجئے دیوس ہندوستان کی خودداری، بے مثال بہادری اور مضبوط قیادت کی علامت ہے
‘‘میں ان بہادر جانبازوں کو سلام کرتاہوں جنہوں نے اپنے بے مثال حوصلے سے دنیا کی مشکل ترین پہاڑیوں میں سے ایک کرگل سے دشمن کو بھگا کر وہاں ترنگا لہرایا، مادروطن کی حفاظت کیلئے پوری طرح وقف ہندوستان کے بہادر فوجیوں پر ملک کو فخر ہے’’: امت شاہ
نئی دہلی:26 جولائی، 2020:
مرکزی وزیر داخلہ جناب امت شاہ نے کرگل وجئے دیوس کی اکیسویں سالگرہ پر ملک کے جانبازوں کی شجاعت اور بہادری کو یاد کرتے ہوئے انہیں سلام کیاہے۔
جناب امت شاہ نے کہا کہ ‘‘کرگل وجئے دیوس ہندوستان کی خود داری، بے مثال بہادری اور مضبوط قیادت کی علامت ہے، میں ان بہادر جانبازوں کو سلام کرتاہوں جنہوں نے اپنے بے مثال حوصلے سے کرگل کی دشوار گزار پہاڑیوں سے دشمن کو بھگا کر وہاں ترنگا لہرایا، مادروطن کی حفاظت کیلئے پوری طرح وقف ہندوستان کے بہادر فوجیوں پر ملک کو فخر ہے’’۔
26جولائی 1999 کو ہندوستانی مسلح افواج نے آپریشن وجئے کے تحت پاکستان کو شکست سے دوچار کیا تھا، تب سے ملک کے جانبازوں کے بے مثال حوصلے ، بہادری اور عظیم قربانی کی یاد میں یہ دن کرگل وجئے دیوس کے طور پر منایا جاتا ہے۔
م ن۔م ع۔ ع ن
U NO:4165
(
قبائیلی امور کی وزارت
جناب ارجن منڈا نے 6 ریاستوں کے قبائلی فن کاروں کے ذریعے پیش کردہ ثقافتی پروگرام میں شرکت کی
آج ایک تاریخی دن ہے کیونکہ قبائلی سماج سے تعلق رکھنے واللی محترمہ دروپدی جی مرمو ملک کی صدر بن گئی ہیں : جناب ارجن منڈا
بھارت کی بیٹی ، جو پانی – زمین – جنگل کی دنیا سے تعلق رکھتی ہیں ، آج ملک کی صدر بن گئی ہیں: جناب مہندر پانڈے
بھارت کی 6 ریاستوں کے قبائلی رقص کے گروپوں نے نئی دلّی کے نیشنل ٹرائبل ریسرچ انسٹی ٹیوٹ میں بھارت کی 15 ویں صدرِ جمہوریہ محترمہ دروپدی مرمو جی کے اعزاز میں اپنے فن کا مظاہرہ کیا ، جہاں قبائلی امور کے مرکزی وزیر جناب ارجن منڈا اور بھاری صنعتوں کی مرکزی وزیر جناب مہندر ناتھ پانڈے بھی موجود تھے ۔
اس موقع پر قبائلی فن کاروں کی جانب سے استقبالیہ گیت اور رنگا رنگ رقص پیش کئے گئے ۔ جھارکھنڈ گروپ نے سنتھالی لوک رقص پیش کیا، کنتی گروپ نے منڈاری لوک رقص پیش کیا ، اڑیسہ گروپ نے اڈواسی سنتھلی کَلَش لوک رقص، مغربی بنگال کے ہاوڑہ کے گروپ نے سنتاری لکچر انیچ رقص اور چھتیس گڑھ گروپ نے پنتھی رقص پیش کیا۔
اس موقع پر اپنے خطاب میں قبائلی امور کے وزیر شری ارجن منڈا نے کئی ریاستوں سے آنے والے فن کاروں کی شاندار رقص پیش کرنے کے لئے ، اُن کی تعریف کی۔ مزید براں ، شری ارجن منڈا نے کہا کہ آج کا دن ایک تاریخی دن ہےکیونکہ قبائلی سماج سے تعلق رکھنے والی محترمہ دروپدی مرمو جی ملک کی صدر بن گئی ہیں۔
اپنے خطاب میں جناب مہندر پانڈے نے تمام فن کاروں کے رقص کی تعریف کی۔ انہوں نے کہا کہ ’’ بھارت کی بیٹی، جس کا تعلق پانی – زمین – جنگل کی دنیا سے ہے، آج ملک کی صدر بن گئی ہیں اور یہ ملک کے لئے امرت کال میں ایک نئی تاریخ رقم کی گئی ہے۔ انہوں نے یہ بھی کہا کہ یہ موجودہ حکومت کی نئی سوچ کا واضح اشارہ ہے ، جو ایک ترقی پسند بھارت کی تعمیر کر رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8122
(Visitor Counter : 96
سٹرک ٹرانسپورٹ اور شاہراہوں کی وزارت
بھارت  سیریز رجسٹریشن مارک کو ضابطہ بندکرنے کے قواعد وضوابط سے متعلق ترامیم کی مشتہری کی غرض سے اطلاع نامہ جاری
سڑک ٹرانسپورٹ اورشاہراہوں کی وزارت  نے بھارت  سیریزرجسٹریشن مارک یا مارکہ کو ضابطہ بندکرنے سے متعلق قواعد وضوابط سے متعلق ترامیم کی مشتہری کی غرض سے ، مورخہ 14دسمبر 2022کو ایک اطلاع نامہ جی ایس آر-879 جاری کیاہے ۔ایم او آرٹی ایچ نے بموجب جی ایس آر 594 مورخہ 26؍اگست 2021  سیریزرجسٹریشن مارک یامارکہ متعارف کرایاہے ۔ ان قواعد وضوابط کے نفاذ کے عرصہ کے دوران ، بی ایچ سیریز ایکونظام کو مستحکم بنانے کے مقصد سے ، کئی ریپریزنٹیشن موصول ہوئے ہیں ۔
بی ایچ سیریز کے نفاذکے دائرہ اثرکو وسیع کرنے کے ساتھ انھیں مزید بہتربنانے کی کوشش کی خاطر، ایم اوآرٹی ایچ نے درج ذیل کلیدی خصوصیات کے حامل نئے قواعد وضوابط تجویز کئے ہیں ۔
- بی ایچ سیریز رجسٹریشن مارک کی حامل موٹرگاڑیوں کی ملکیت کو دوسرے اشخاص تک منتقلی ، جوبی ایچ سیریز کے لئے اہل یا نااہل ہیں ، میں سہولت پیداکی گئی ہے ۔
- سردست باضابطہ رجسٹریشن مارک کی حامل موٹرگاڑیوں کو بی ایچ سیریز رجسٹریشن مارک میں بھی منتقل کیاجاسکتاہے ۔ اس کے لئے ضروری ٹیکس کی ادائیگی کرنی ضروری ہے ، تاکہ بی ایچ سیریز رجسٹریش مارک کے لئے اہل بننے والے افراد کو سہولت فراہم کی جاسکے ۔
- شہریوں کی زندگی میں مزید سہولت پیداکرنے کی غرض سے ، ضابطوں 48میں ترمیم کی تجویز پیش کی گئی ہے ، تاکہ بی ایچ سیریز کے لئے درخواستیں جمع کرانے میں لچک فراہم کی جاسکے ۔ یہ درخواستیں یا تھو رہائش گاہ پر یاکام کی جگہوں پر جمع کرائی جاسکتی ہیں ۔
- نجی شعبے کے ملازمین کے ذریعہ جمع کرائے جانے والے ورکنگ سرٹیفکیٹ کو مزید مستحکم بنایاگیا ہے تاکہ اس کے بیجا اورغلط استعمال سے بچاجاسکے ۔
- اپنے آفیشیل شناختی کارڈ کے ساتھ ساتھ ، سرکاری ملازمین اب ، اپنے سروس سرٹیفکیٹ کی بنیاد پر بھی بی ایچ سیریز رجسٹریشن مارک حاصل کرسکتے ہیں ۔
گزیٹ نوٹیفکیشن ملاحظہ فرمانے کے لئے یہاں کلک کریں ۔
تعاون کی وزارت
کو-آپریٹو سوسائٹیز کی ڈجیٹائزیشن
امداد باہمی کے مرکز ی وزیر جناب امت شاہ نے آج راجیہ سبھا میں ایک تحریری جواب میں بتایا کہ ملک بھر میں کام کرنے والے 63000 پرائمری ایگریکلچر کریڈٹ انسٹی ٹیوشنز ، بڑے شعبے کی ملٹی پرپز انسٹی ٹیوشنز  کے کمپیوٹرائزیشن کے لئے مرکز کے اعانت یافتہ منصوبے 2516 کروڑ کے کُل مالیاتی اخراجات کے ساتھ نافذ کئے جارہے ہیں۔پروجیکٹ میں تمام کام کرنے والے پی اے سی ایس کو ایک مشترکہ ای آر پی پرمبنی سافٹ وئیر میں لانا ، انہیں ریاستی کوآپریٹو بینکس  اور ضلعی ،مرکزی کوآپریٹو بینکس  کے ذریعہ این اے بی اے آر ڈی سے جوڑنا شامل ہے۔
فی الحال 24 ریاستوں اور چار مرکز کے زیر انتظام علاقوں سے 58383 پی اے سی ایس کی کمپیوٹرائزیشن کے لئے تجاویز موصول ہوئی ہیں۔ مرکزی حکومت کے ذریعہ ہارڈ وئیر کی خریداری ،پہلے کے ڈاٹا کے ڈجیٹائزیشن اور سپورٹ سسٹم کے قیام کے لئے ریاستوں / مرکز کے زیر انتظام علاقوں کی مدد کرنے کے لئے کام جاری ہے۔اترپردیش میں 1539 پی اےسی ایس کی کمپیوٹرائزیشن کے لئے اس پروجیکٹ کے تحت 11.28 کروڑروپے جاری کئے گئے ہیں۔ این اے بی اے آر ڈی کی طرف سے مرکزی اور ریاستی سطحوں پرپروجیکٹ کی نگرانی کے یونٹس  قائم کئے گئے ہیں۔ نابارڈ کے ذریعہ منتخب کردہ قومی سطح کے پروجیکٹ سافٹ وئیر وینڈر  نے بھی سافٹ وئیر تیار کرنا شروع کردیا ہے ۔
پی اے سی ایس پروجیکٹ کی کمپیوٹرائزیشن کے متوقع فوائدمیں دیگر چیزوں کے علاوہ - ان کے کاموں کی کارکردگی میں اضافہ ، قرضوں کی تیزی سے تقسیم کو یقینی بنانا، لین دین کے اخراجات میں کمی ،ادائیگیوںمیں عدم توازن کوکم کرنااور ڈی سی بی اور ایس ٹی سی بیز کے ساتھ بلاامتیاز احتساب اور شفافیت شامل ہے۔ کامن اکاؤنٹنگ سسٹم  اور مینجمنٹ انفارمیشن سسٹم  کانفاذ پی اے سی ایس کو اپنے آپریشنز کو آن لائن کرنے اور نابارڈ سے ڈی سی سی بیز اور ایس ٹی سی بیز کے ذریعہ اپنی مختلف سرگرمیوں کے لئے ریفائنانس / قرض حاصل کرنے کے اہل بنائے گا۔
امور صارفین، خوراک اور عوامی تقسیم کی وزارت
دالوں پر عائد اسٹاک کی حدوں سے متعلق وضاحت اور کچھ میڈیا حلقوں اور سوشل میڈیا میں چل رہی غلط معلومات
نئی دہلی،15؍ جولائی : ایک واٹس اپ میسج ان دنوں گردش کر رہا ہے کہ دالوں پر اسٹاک کی حدیں ہٹا دی گئی ہیں۔ اس سلسلے میں یہ وضاحت کی گئی ہے کہ وائڈ آرڈر مورخہ : 2 جولائی 2021 کو دالوں پر عائد اسٹاک کی حدیں نہیں ہٹائی گئی ہیں اور یہ لاگو کی جارہی ہیں۔ حکومت ریاستوں کی جانب سے ان احکامات کے نفاذ پر قریب سے نظر رکھ رہی ہے۔
مرکزی حکومت نے بھی ریاستوں کے ساتھ معلومات کا تبادلہ کیا ہے، جہاں صارفین کے امور کے محکمے کی طرف سے تیار کردہ پورٹل پر اسٹاکٹس کے ذریعے اعلان کردہ اسٹا کس اور دالوں کے اسٹاک کے لئے بینک سے لئے گئے قرضوں یا در آمد کاروں کے ذریعے در آمد کی گئی مقدار کے درمیان عدم مماثلت پائی جاتی ہے۔ ریاستوں سے کہا گیا ہے کہ وہ اُن سبھی کے خلاف سخت کارروائی کریں، جو اسٹاک کی حدوں کی خلاف ورزی کر رہے ہیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6580
(Visitor Counter : 186
وزیراعظم کا دفتر
وزیر اعظم نے ملک بھر میں متعدد تیوہاروں کے موقع پر عوام کو مبارکباد پیش کی
وزیر اعظم مودی کا کہنا ہےکہ تیوہار ہمیں حالات پر قابو پانے کے لئے ہمارے عزم کو مضبوطی فراہم کرتے ہیں
نئی دہلی، 25 مارچ 2020، وزیر اعظم جناب نریندر مودی نے ملک بھر میں متعدد تیوہاروں کے موقع پر عوام کو مبارکباد پیش کی۔
وزیر اعظم نے اپنے متعدد ٹوئیٹس کے ذریعہ کہا، ’’ہم پورے بھارت میں مختلف تیوہار اور روایتی کلینڈر کے مطابق نیا سال منا رہے ہیں۔اگڈی، گڈی پاڈاوا، نوریہہ سجیبو چیروبا کے موقع پر آپ سب کو مبارکباد۔ خدا کرے یہ مبارک مواقع آپ کی زندگیوں میں اچھی صحت، خوشیاں اور خوشحالی لے کر آئیں۔‘‘
ہم یہ تیوہار ایک ایسے وقت منا رہے ہیں جو ہمارا ملک کووِڈ۔19 وبا سے لڑ رہا ہے۔ ظاہر ہے، اس مرتبہ ان تیوہاروں کے موقع پر منایا جانے والا جشن عام حالات میں منائے جانے والے جشن جیسا نہیں ہوگا تاہم یہ تیوہار موجودہ حالات کا سامنا کرنے میں ہمارے ارادوں کو مضبوطی عطا کریں گے۔ خدا کرے ہم مل جل کر کووِڈ۔19 کے خلاف لڑائی جاری رکھیں۔‘‘
اقلیتی امور کی وزارتت
اقلیتی برادریوں کی سلامتی اور تحفظ
’’پبلک آرڈر‘‘ اور ’’پولیس‘‘ آئین ہند کے ساتویں شیڈول کے مطابق ریاستی مضامین ہیں۔ امن و امان برقرار رکھنے، اقلیتوں سمیت تمام شہریوں کے خلاف جرائم کے اندراج اور مقدمہ چلانے کی ذمہ داری، متعلقہ ریاستی حکومتوں پر عائد ہوتی ہے۔ حکومت ہند، ملک میں داخلی سلامتی اور امن و امان کی صورتحال پر نظر رکھتی ہے اور امن، عوامی سکون اور فرقہ وارانہ ہم آہنگی کو برقرار رکھنے کے لیے، وقتاً فوقتاً ریاستوں کو مناسب مشورے جاری کرتی ہے۔ سنٹرل آرمڈ پولیس فورسز ، ان کی درخواست پر، امن و امان اور عوامی سکون کو برقرار رکھنے کے لیے، ریاستی حکومتوں کی معاونت اور مدد کے لیے تعینات کی جاتی ہیں۔ حکومت ہند نے فرقہ وارانہ ہم آہنگی کے رہنما خطوط جاری کیے ہیں، جو کہ فرقہ وارانہ تشدد سے پیدا ہونے والی صورت حال سے نمٹنے کے لیے، معیاری آپریٹنگ طریقہ کار وضع کرتے ہیں۔ ان رہنما خطوط کا مقصد، فرقہ وارانہ تشدد کی روک تھام اور اس سے پہلے کے لیے مناسب چوکسی، محتاط منصوبہ بندی اور تیاری کے اقدامات کو برقرار رکھنا ہے۔
مزیدبرآں، گزشتہ پانچ سالوں میں، اقلیتوں کے قومی کمیشن  کے پاس درج شکایات کی تفصیلات ضمیمہ میں ہیں۔
جب بھی این سی ایم کو اس ضمن میں کوئی شکایت موصول ہوتی ہے تو متعلقہ حکام سے رپورٹ طلب کی جاتی ہے۔ کچھ معاملات میں، جب رپورٹ تسلی بخش نہیں ہوتی ہے، تو این سی ایم اس مسئلے کو حل کرنے کے لیے سماعت بھی کرتا ہے۔ علاوہ از ایں، میڈیا رپورٹس کے معاملات میں، این سی ایم از خود نوٹس لیتا ہے اور رپورٹ طلب کرتا ہے۔
ضمیمہ
|
|
نمبرشمار
|
|
سال
|
|
شکایات
|
|
1
|
|
2017-18
|
|
09
|
|
2
|
|
2018-19
|
|
09
|
|
3
|
|
2019-20
|
|
02
|
|
4
|
|
2020-21
|
|
04
|
|
5
|
|
2021-22
|
|
08
یہ معلومات آج راجیہ سبھا میں، اقلیتی امور کی مرکزی وزیر محترمہ اسمرتی زوبن ایرانی نے ایک تحریری جواب میں فراہم کیں۔